BODOLAND रादाब: तामुलपुर, 23 मे : बाक्सा जिल्लानि भारत-भुटान सिमानि साखाथि सान्थिपुर दरंगा दैमानि सेराव हा सिंआव फबनानै दोननाय माखासे हाथियार एबा गावग्रा आइजें बोखांनो हादों । तामुलपुर महकुमा पुलिसनि गाहाइ सामलायगिरि असिमा कलिता आरो तामुलपुरनि इन-चार्स ( IC ) दिपेन कलितानि दैदेनायाव मोनसे संदाननायनि गेजेरजों थांनाय हरनि समाव हेन्ड ग्रेन्ड मोन 10, नाइन एम.एम पिस्टलनि गोथां गुलि 6 था, AK 47 नि खालि मेगजिन गंसे, AK 47 नि गोथां गुलि 235 था, रिपोलबार गुलि 9 था, डितेनेटर मोन 3 आरो रिपोलबार गंसे बोखांनो हानाय जायो । थांनाय हरनि 3 बाजिनिफ्राय तामुलपुर पुलिसनि गोख्रों नायबिजिरनायनि गेजेरजों बेफोर हाथियारखौ बोखांनो हायो । बेफोर जाथाइजों लोब्बा गोनां होननानै एन.के दारांगा गेरेज लाइननि बेटेल मोसाहारि, कालाजार गामिनि बिलास इसोवारी, काताजार गामिनि सोमावसार मोसाहारि, पारकिजुलि, हर’टलानि क्रिटि राज बसुमतारीखौ तामुलपुर पुलिसा हमनाय जायो, बिसोर हमजानाय साब्रै सुबुंखौ Judicial Custody आव हरनाय जायो आरो नायबिजिरनाय सोलिगासिनो दं होनना पुलिस बिफाना फोरमायथियो ।